Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 LUGAL E MU NI GAR |U.GUD| EŠ₂ 
 UD SUD DU KA PA |UD.DU| AK NE 
 AN DUN GI LUGAL |ŠEŠ.AB| KI MA KID 
 A₂ NA ZAG SAL BI IM KAL GA NA EZEN BI IM 
 GAL AN ZU GAR SAG BI EŠ₂ |UD.DU| A NA MU DA URU BI IM 
 ŠA₃ BAL BAL A EGIR UD DA KA ŠU A BAL E NE 
 KAL GA TUR AN |SAL.TUG₂| GUL KA RA 
 |GIŠ.TUG₂.PI| EGIR RA BI IGI EŠ₂ MU KALAM@g NA DU 
 A₂ NI EZEN RA DI EŠ₂ MU KALAM@g E 
 DIM₂ MA GAR ŠA₆ GA ŠA₃ TA <unk> A NI NI₂ BI NI BALAG E 
 LUGAL A LUGAL E RU A |SAL.TUG₂| E TU DA ME EN 
 AN DUN GI ME EN TUR EŠ₂ ŠA₃ ZI TA NAM HI TAR RA ME EN 
 TUR RA MU NE E₂ DUB BA A A |A.AN| 
 DUB KI EN GI KI URI KA NAM DUB SAR RA MI NI ZU 
 NAM TUR EŠ₂ GA₂ E DIM₂ NAM IM NU MU KALAM@g SAR 
 NAM DUB SAR RA KI NAM KU₃ ZU BA LU₂ IM MI DU DU 
 ZI ZI I GA₂ GA₂ ŠID GAR ŠID NE ZAG IM MI TIL TIL 
 AN |AN.NAGA| IGI@g GA AN NAGA KID 
 |GIŠ.TUG₂.PI| |NU₁₁@90.SILA₃| LA ŠU |GA₂×AN| MA NI IN KA 
 DUB SAR IG TAK₄ A GAR E NU DIB BI ME EN 
 SA PIRIG DIM₂ ZI GA MU NE 
 ANŠE PIRIG DIM₂ DU@s KAL GA DI GA₂ 
 ŠA₃ AN NA KID HUL₂ LA MA AB DU 
 A LA GA₂ AN EN KID LI KA ZI MA NI IN |UMUM×KASKAL| 
 NAM SI DI MU UŠ PA MA AN SUM MU UŠ 
 GU₂ KUR KUR RA KA GIR₃ BA DA DU 
 GIŠ KU GA₂ MU BI SIG EŠ₂ MU KALAM@g IG 
 DUN₃@g GAN₂@t SUM GA MU IGI NIM EŠ₂ MU KALAM@g IG 
 |AK×ERIN₂| ŠEN ŠEN NA UM TA AB |UD.DU| EN 
 KI TUM KA GA AN EN KID LAL EŠ₂ 
 |GA₂×AN| ERIN₂ NA MU |LAGAB×(GUD&GUD)| IGI EŠ₂ BA DU KALAM@g 
 IGI BAR RA MU |LAGAB×(GUD&GUD)| A ŠA₃ BA AB UD GI EN 
 GA₂ E ME EN GIŠ KU LA A LA MU KALAM@g GA₂ GA₂ AN 
 URUDA |IGI.KAK| URUDA MA SA TUM A BA DA AB IG LI EN NA 
 SU DA LU TIL A A₂ PA GI BI MU ZU 
 IM DUG IM ŠID |IGI.UR| PA GA MU 
 DUN₃@g@g IM PIRIG IG LA DIM₂ RI LI DA BI 
 ŠA₃ DIB BA MU |LAGAB×(GUD&GUD)| LA BA AB DIB BI EN 
 NI₂ ZI IR KUR RI BA AB SUM MU KALAM@g 
 ŠEŠ KU LI MU DUN AN UD |A.AN| 
 KI ZI ŠA₃ IG LA KA IGI MU NA NI DUH 
 AN DUN GI ME EN |MAŠ.GU₂.GAR₃| |UD.DU| BI A KA MU KALAM@g DA BAL E EN 
 AN IGI ŠA₆ |AK×ERIN₂| GA₂ A |HI×BAD| 
 DUN AN UD KUR RA KI |NINDA₂×NE| AN KAL GIŠ KU GA₂ |HI×BAD| 
 KA MA NI EŠ₂ GA MU KALAM@g KAL GI <unk> GA MU KALAM@g PIRIG E 
 |AK×ERIN₂| GIŠ GIŠ E LAL A BA AN UD GA₂ A |IGI.RI| MA AN |UD.DU| 
 GIŠ KU IGI NIM MA HI GA₂ NE TAR 
 SIG EŠ₂ NIM KI MA KA BA GIŠ MA AB UŠ 
 KI BAL GIŠ KU GA₂ A NA BA ZI ZI GA 
 NAM LU₂ |URU×MIN| BI ŠE IŠ RA DIM₂ 
 KI EN GI KI URI HA BA NI DUH 
 GAR AK A GA₂ NI₂ BI GA BALAG 
 KAL GA GA₂ MU BI A₂ NE SUD UD 
 |GIŠ.TUG₂.PI| MU GAR GALAM MA SUD GA |A.AN| 
 A NA MU GAR KA GI DIB BA NU 
 NAM NUN DA DU DU A MU NE 
 U₂ |ZI&ZI.LAGAB| GIŠ |IGI.UR| U₂ |ZI&ZI.LAGAB| GIŠ |IGI.UR| |ZI&ZI.LAGAB| MA MU NE 
 TIL LU |PIRIG×UD| TIL LU |PIRIG×UD| DA GAR ZI IG EDIN NA KU KU BI DA MU NE 
 UR MAH |PIRIG×UD| |GAL.BUR₂| EDIN NA KID 
 ME DA IM TI BA ME A DU NA BA 
 KA NAM UR SAG GA₂ BI IR EDIN NA GA₂ LA HA BA NI DAG DAG 
 SA KAK A TA BA RA AB IGI DU NE EN 
 ŠE IR TAB TA EN NU KALAM@g BA RA NE AK 
 A₂ GIŠ LAL A BA AB AK GIŠ KU BA RA NE RU UB 
 UD KA ŠEŠ A BI URUDA |IGI.KAK| ZI BA GAN NE GAR 
 ZA PA |NINDA₂×NE| BI EŠ₂ GABA MU BA RA NE ZI 
 GA₂ E KU MU EŠ₂ BA RA BA TA DU NE EN 
 UR SAG UR SAG E |GUM×ŠE| A DIM₂ 
 EDIN NA GAR GIR₂@g LA AŠ HU MU NI AK 
 KA |KASKAL.LAGAB×U| MA KI GIR₃ TAR DA BA EDIN BA HU MU SI SI IG 
 |NUN.LAGAR| |DAG.KISIM₅×(LU.MAŠ₂)| KI SAG NE IN BUR₂ BUR₂ RA 
 |PA.LU| |IGI.NAGAR.BU| MA BI IR SU BI HU MU HI 
 UD ME DA UD |U.GUD| NI A EŠ₂ 
 GA NAM AŠ BI BA AN DA SUM GA LU₂ NAM MU KALAM@g IGI IB BI 
 UR MAH GIŠ KU LA NE TIL LA MU 
 A DU BI ZAG BI EŠ₂ ŠID BI BA RA ZU 
 GAR AK A GA₂ NI₂ BI GA BALAG 
 KAL GA GA₂ MU BI A₂ NE SUD UD 
 |GIŠ.TUG₂.PI| MU GAR GALAM MA SUD GA |A.AN| 
 A NA MU GAR KA GI DIB BA NU 
 AN DUN GI AN NAM GURUŠ A SAG KAL ERIN₂ NA ME EN 
 |ŠE.NUN&NUN| RA SA I NI DI TI GALAM MA I NI BU 
 GAR ŠU <unk> A₂ TA RI A GA₂ GIŠ KAK PAN GAN NI IB RI EN 
 |GUD×KUR| GAL GUD AN NA GUL |GIR₃×(A.IGI)| KA TUM |UMUM×KASKAL| |UMUM×KASKAL| E 
 KUR UR₂ RA SAG BAL E DA BI 
 A₂ PIRIG IG LA GA₂ TI KA MU NI IN RI 
 |IGI.DIB| |HI×AŠ₂| RI GAR LA GA ME DIM₂ 
 ZI BI EDIN NA RU RU BU DA BI 
 AN ZA GAR₃ |IGI.EŠ₂| RA DIM₂ HU MU RU UB 
 SAG BI GIŠ |GUM×ŠE| |IGI.UR| DIM₂ KI GAN NE TAG 
 ANŠE EDIN NA EŠ₂ GIŠ |U.U.U| AD LA BA NA₂ EN |LAGAB×U| LA BA BA AL E 
 GIŠ KAK U₂ TAG GA LA BA IGI BU EN 
 GABA RI MU DIM₂ HI NE BUR₂ 
 |GUM×ŠE| TUR BA |ANŠE.ARAD| SAL LA |GUM×ŠE| DIM₂ NAM LA BA IGI LAGAB LAGAB NE 
 ŠEG₉ BAR PIRIG IG LA EDIN NA DU@s DI DA BI 
 |HI×AŠ₂| BI GIŠ KAK TA BA TA LAL 
 A₂ AŠ ZI GA MU KI A BA AB HA ZA 
 GIŠ KAK PAN TA KA KEŠ₂ GA₂ NA ME 
 IM RI A DIŠ |A.AN| LU₂ NA MA TA |UD.DU| E 
 UŠ IGI SI DI A ME EN 
 <unk> RU UM KI GIŠ RU UM MA <unk> A MU NE 
 GIŠ RU PA GI BI GAL ZU ME EN 
 GIŠ NU₁₁ AN TA ŠU BAR RA DIM₂ DU@s KA BI 
 GAR NE RA A MU KI BI NU ZI ZI I 
 GAR GU₂ KALAM@g NA EŠ₂ DA BA RI E 
 GIŠ LAGAB GAR AN NA |SI.A| GA |A.AN| TUG₂ DIM₂ IM RA RA AN 
 GAR UR₂ LIMMU₂ NIM DIM₂ GIR₂ RI DA A₂ PA NE IB RU UB BI EN 
 AN DUN GI ME EN HI ŠU BAR RA DIM₂ MAŠ |A.AN| MI TUM KU BI EN 
 A₂ MU GAR NA ME LA BA KU BI MA GA TUM MA SUM 
 KI GIR₃ DU MU GAR MU KALAM@g GAR GAR 
 EDIN TA DU MU NE GAR MU KALAM@g IGI LAL LAL 
 |GA₂×AN| |U.KA| MU AN |SAL.TUG₂| GUL KA RA 
 TUR GAR 5(DIŠ) GAR U NI GA₂ E ME EN 
 GAR AK GA₂ NI₂ BI GA BALAG 
 KAL GA GA₂ MU BI A₂ NE SUD UD 
 |GIŠ.TUG₂.PI| MU GAR GALAM MA SUD GA |A.AN| 
 A NA MU GAR KA GI DIB BA NU 
 LUGAL ME EN UR SAG ŠU |U.GUD| A KALAM@g MA PAP RA |A.AN| 
 AN DUN GI |NUN&NUN| IG |A₂.KAL| GAL GAL LA ME EN 
 KAL GA ME EN GAR SAG NU GI ME EN GAR |IGI.UR| NU ZU ME EN 
 |A.LAGAB×HAL| DA GIŠ MA₂ TE@g MU GU₂ NU MU DA GA₂ GA₂ 
 ANŠE ERIN₂ NA MU ZI BI NU MU E DA RU BI 
 ŠEŠ KU LI MU DUN AN UD DIM₂ 
 ZAG EŠ₂ PIRIG DIM₂ |DU&DU| |DU&DU| GI GA₂ 
 ANŠE IŠ LAL |PIRIG×UD| DIM₂ |KA×BALAG| GI₄ A GA₂ IŠ ŠA₆ GA BI ME EN 
 |ANŠE.ARAD| |GA₂×NUN&NUN| DIM₂ DU@s A PIRIG MU NU |URU×IGI| GI 
 DU@s TA |UD.DU| A ME EN HI NU SAG@g |IGI.DIB| ME EN 
 NAM TE NU IG ME EN IŠ A GUD GUD UD ME EN 
 KA MU GAR KA TA NU RU BU DAM 
 SAL MU DI GAR GI NA KA KA KA MU IGI IG 
 MAŠ₂ ŠU BU BU |UD.UD| GA ME EN 
 GIR₃ DU NA KA UZU GA KA AN |SAL.TUG₂| TU BI GA₂ E ME EN 
 ŠU LUH HA NAM ME ŠU |U.GUD| NE 
 EN RA ZAG SAL DI NE MI KISAL EŠ₂ EŠ₂ E 
 LU₂ MAH |SAL.TUG₂| AN ŠA₃ KU₃ GI |IGI.RU| DA 
 SIG EŠ₂ SAG GA₂ GA₂ NIM EŠ₂ DUN₃@g GAN₂@t SUM GI 
 E₂ ŠU |NUN&NUN| RA KID IG...
 GIŠ BU DA A |AK×ERIN₂|...
 KI BAL A EŠ₂ DI GALAM MA...
 KA AN RI E NE GAR KAL KAL LA |A.AN| 
 |GA₂×PA| UD LU KIN GI₄ A KA KA GAR |IGI.DIB| NE GAR GAR 
 KI MU |IGI.RU| DA BA A |A.ŠE.NUN&NUN| BA NI |UMUM×KASKAL| 
 KA |AMAR×ŠE.AMAR×ŠE| RA KA LU SA |A.AN| MI NI TUM GI₄ GI₄ IN 
 MAŠ₂ ŠU BU BU MU NA GA₂ |HI×NUN| DIM₂ |IGI.E₂| MU E 
 LU SA GI₄ A ŠU GA₂ MA AN DIB 
 ŠA₆ GA |IGI.UR| DA LA BA AN DA HA ZE₂ EN 
 ŠA₃ UD NI₂ GA₂ ME EN IGI MU TA NI DU KALAM@g 
 LUGAL ME EN ŠA₃ LU DIŠ A |HI×BAD| 
 A₂ |NINDA₂×NE| GA₂ GAR KI ŠAR₂ RA KA IGI MU NA NI DUH 
 GAR AK GA₂ NI₂ BI GA BALAG 
 KAL GA GA₂ MU BI A₂ NE SUD UD 
 |GIŠ.TUG₂.PI| MU GAR GALAM MA SUD GA |A.AN| 
 A NA MU GAR KA GI DIB BA NU 
 AN DUN GI LUGAL |ŠEŠ.AB| KI MA ME EN 
 |IGI.DIB| NAM LUL RA GU₂ MU HA NA SUM 
 GAR NA ME BI LA BA DA AN |GI%GI| EN 
 |BALAG.LUL| A DA AB NAM LUL ŠU |U.GUD| A U |GA₂×AN| BI MU ZU 
 GIŠ ŠU GAN₂@t KID ŠA₃ NE IB KU 
 SI AK NE A₂ NU MU E IGI IB |GUM×ŠE| E EN 
 ZI ZI I ŠU₂ ŠU₂ BA GIŠ MU E |HI×AŠ₂| |HI×AŠ₂| 
 GIŠ GU₂ UŠ ZA SAL A |HI×BAD| MA ŠA₆ GA MI NI ZU 
 GIŠ SA |DIŠ.DIŠ.DIŠ| |IGI.DIB| ŠA₃ NAM LUL RA KA ŠA₃ DU BU LA MI NI ZU 
 GIŠ MI URU TUM GAR E₂ SI GA KID ŠU MU KALAM@g BU BU NE 
 GIŠ AL GAR GIŠ SA NE TUM IN DIM₂ LUGAL LA DUN₃@g@g ŠU SI MU NI ZU 
 GIŠ UR ZA BA NE TUM GIŠ |HI×AŠ₂| |HI×AŠ₂| GIŠ ZA NA RU 
 GIŠ UR GU LA GIŠ LU₂@s LU₂ MA₂ TE@g RA NE DIM₂ KA MI NI |UD.DU| 
 TUR LUL RA ŠU UD UD MA DIM₂ 
 GIŠ KA DI GIŠ LA BA RA AB TUK A KI MU UŠ LU₂...
 |IGI.DIB| NE EN ŠA₃ BI BA ZU ZU 
 GAR UD BI EŠ₂ ŠU GA₂ IG LA DIM₂...
 AD |IGI.RU| NE BU I TU LU GI NA ŠU GA₂ LA BA RA |UD.DU| 
 GI DI GI |PA.LU| DIM₂ NU UM ME 
 TIL DU |HI×AŠ₂| DU E I SI IŠ GA₂ GA₂ 
 ŠA₃ GI SAG UŠ BI DIM₂ NI ZU 
 HUL₂ HUL₂ LI ME EN HI HI GI ME EN 
 KA NI NAM NUN NA UD NI NI LI ME EN 
 LU₂ |URU×MIN| LU NI₂ TE A NI EŠ₂ |GIŠ.TUG₂.PI| GAN GA₂ GA₂ 
 GAR BI GAR IGI LAGAB NA KA 
 ZAG NAM TI LA SAG IM GI₄ A 
 ZE₂ KUR NAM GU₂ GA KA LU₂ LA BA AN TAK₄ TAK₄ E 
 KAL GA PIRIG NI TA |NUN&NUN| IG LA ME EN 
 MU MAH A NI TA |NUN&NUN| IG E 
 GAR GAN IM GU |U.GUD| GU |U.GUD| E A NA AŠ BA NI IB LAL E 
 |GA₂×AN| |U.KA| MU AN |SAL.TUG₂| GUL NA RA |GA₂×AN| NA AN DA |IGI.DIB| TU 
 HUL₂ HUL₂ LI GA₂ HI HI GI GA₂ 
 A SILA₃ GAR RA MU SAL EŠ₂ MA NI IN KA 
 GAR LUL LA KA KA NU KALAM@g IG 
 SAL E TUR RA ŠU NU BAR RI 
 E₂ GAL GA₂ GAR HUL₂ HUL₂ LA UD MI NI TUM NI NI E 
 AN DUN GI ME EN TI LA UD SUD DU KA GAR MI NI IB GU |U.GUD| GU |U.GUD| LU GA₂ 
 LUGAL ME EN UD NAM MU BA TAR RA TA 
 TI LA |HI×AŠ₂| ŠA₆ GI GAR GU |U.GUD| GU |U.GUD| LU GA₂ 
 IGI AN UD TUR AN |SAL.TUG₂| GAL LA KA EŠ₂ BA RA MA NI LAL 
 LUGAL ME EN UD TI LA SUD DU EŠ₂ 
 MU MU UD |U.GUD| NI A AŠ EZEN RI GAN IM HI GI 
 EZEN ZU MU DIM₂ KA ZU MU DIM₂ 
 GAR SAG GI₄ A |3×AN| AN BI ME EN 
 NI₂ SAG KI E₂ GAL GI NI DAM 
 SAG KAK GI GAR URU KI KAK KAK |IGI.DIB| DAM 
 NI₂ SAG KI MU A BA DA AB IG LA |A.AN| 
 KUR KUR GIŠ KAB DIM₂ A BA DA AB IG EN NA 
 NI₂ ME NE GIŠ GAN₂@t SUM SUM ŠU GA₂ 
 GIŠ LUGAL DIM₂ KALAM@g MA A BA DA IG LI NA 
 NAM TAG GA PA GI DUH |IGI.DIB| BI MU ZU 
 KA MA GAL GAL LA DI ZU...
 A |UD.DU| A DIM₂ KA GAL UD GAL UD A...
 HI IL ZUM KI KU BI NIM...
 A₂ IG KA MA BI IR GABA RI NI MU ZU 
 TUR KI EN GI KI RA KUL BA GA₂ E ME EN 
 UR SAG KI EN GI KI RA UR SAG GA₂ E ME EN 
 3(DIŠ) |HI×BAD| MA AŠ...KUR MI MI GA KID 
 GA₂ E ME EN...
 4(DIŠ) |HI×BAD| MA AŠ...LU₂ KUR RA <unk>...
 |KA×ME| BAL E MU KALAM@g DA AN DU BI 
 GA₂ E |KA×ME| NI TA KA KA LAGAB BA NI SI MU KALAM@g NA AB DI E 
 5(DIŠ) |HI×BAD| MA AŠ SU EDIN KI A <unk> KA RA 
 |KA×ME| NA TUR URU NA NU ME EN NA KA BA AN DI NI IB |TE.A| RI 
 DI KI EN GI KI KID SI DI DA MU NE 
 5(DIŠ) BI |KA×ME| BI BA NI IB GI₄ GI₄ IN 
 E₂ GAL GA₂ DU@s KA BAL E |KA×ME| E LI NE KAK E 
 DI TIL LA GA₂ ŠA₃ UŠ IM |KA×GAR| 
 GAL ZU NAM LUGAL AN TA IG BI ME EN 
 |URU×BAR| GAR RA MU KALAM@g SAG SUM GA DIM₂ 
 DUN₃@g@g GAL SI KA <unk> KA BI A NI₂ ŠA₃ GA RU BU NE 
 AD GI₄ GI₄ DA KA ŠAR₂ ŠAR₂ DAM 
 BU |UD.KUŠU₂| RU UM KI NAM TAR TAR RI NE 
 |GIR₃.ARAD| MU NE IR AD GI₄ GI₄ MU KALAM@g ZU KA ŠAR₂ ŠAR₂ MU ZU 
 KA |A.LAGAB×HAL| DIM₂ |TE.AB@g| BA MUŠ₃@g RA BA 
 |NUN&NUN| DA SAG NI DU DU GA₂ MA DA GAL GAL GA₂ DU@g MA AB GI EN GI EN 
 KA TA GIŠ KU DIM₂ URU |DU.DU| ME EN 
 NAM KU₃ ZU MU GAM GAM DA BI DIM₂ 
 NAM KAL GA SAG NE...
 |GA₂×AN| TUK NU ME EN ŠA₃...MU ZU 
 KA MU SAG NI LI KA MA |HI×BAD| 
 ŠA₃ NE DIM₂ NE A |MUŠ₃.DI| BI MU ZU 
 KA GIŠ GI DIM₂ NE BA SUM MA TE EN TE EN BI MU ZU 
 KA MU LU₂ KA MA |SI.A| GA KI MU KALAM@g IGI IB LAL E 
 GAR KAL KAL LA GA₂ E LU₂ BI ME EN 
 BUR₂ NA DUGUD BI SAG BI MA KAL 
 GAR NA ME GA₂ LA BA DA GAN₂@t GAN₂@t RI NE 
 KA AN NA KA AN EN KID LAL TA 
 ZI KALAM@g MA ZI KUR KUR RA KA KA ŠU ŠA BA IG 
 GA₂ LA NU DAG GI MUŠ₃ NU DU MU BI ME EN 
 AN RI E NE DU BU IN GA ZU 
 AN A NUN NA KID NE ŠA₃ |MUŠ₃.DI| NE MU ZU 
 AN DUN GI NAM NUN NA GU₂ GAL HA A ME EN 
 GAR GAL GAL LA A BA DA IG LI EN NA 
 ŠA₃ GA₂ HUL₂ LA A BA DA IG LA 
 GAR GA₂ LA DAG DAG GI BAR EŠ₂ NU RU BI ME EN 
 |HI×AŠ₂| DIM₂ BU BU SAG IG A ME EN 
 A₂ KI LUL LA...
 A GAR₃ GAL GAL E GU₂...
 GAN₂ NI GAN₂ ZI NE GIŠ...
 LAGAR@g SAG E |PAP.E| RI A₂...
 NI GAL GAL ME EN SIK₂...
 GU NAM MU MAH ŠE...MAH 
 |KA×A| ŠA₃ GAR AN RI E NE KA ŠA₃ |SAG.PA.LAGAB| MA AB GU |U.GUD| GU |U.GUD| 
 AN DUN GI ME EN ZI KI EN GI RA ME EN 
 LUGAL BAD BAD DU GABA RI NU TUK ME EN 
 IN GA AB BI EN GAR MU GAR GAL |A.AN| 
 LUGAL ME EN A NA MU ŠU BA AB TE GA₂ E 
 |GIŠ.TUG₂.PI| A₂ |SI.A| NAM SI DI MU UŠ 
 KA GI NA GAR NU HA LAM E MU UŠ 
 AN |KA.DI| DIM₂ DI TAR RU GAL ZU MU UŠ 
 AN EN KID LI A₂ KALAM@g LU A NA MU DA AN |NINDA₂×NE| GA₂ TA 
 URI GAN IM TUR KI EN GI RA GAN IM 
 KI GU TI UM KI LU₂ I AN UD GAN IM 
 LUGAL UD |U.GUD| LI A DIŠ RA 
 ŠA₃ MU GAR A₂ ZI BA RA MU KALAM@g NA TA AB DU 
 NAM LU₂ |URU×MIN| UŠ A AN TA SUM GA TA 
 |GIŠ.TUG₂.PI| KU BA BA NA GA₂ |HI×NUN| BI NU ME EN NA 
 LI DU UD BI TA |IGI.EŠ₂| RA |U.GUD| NI A 
 |BALAG.LUL| ZA |GUD×KUR| ZA |GUD×KUR| ŠU IGI DU MU NE 
 UD NA ME LUL EŠ₂ BA RA NE |IGI.RU| KA GI BA RA NE GI₄ 
 GAR |IGI.EŠ₂| RA BI EN GAN BI TAR TAR RU BU NE BA RA NE SUM 
 |BALAG.LUL| ZA |GUD×KUR| ZA |GUD×KUR| KI DI BI GAR...|GIŠ.TUG₂.PI| GA GAN NI UŠ 
 EZEN BU DA BI E₂ HI GA GA₂ PA |UD.DU| HA BA NI AK 
 GAR ŠU TA...
 ŠU NAM LUL RA KID GAN NE LAL LAL 
 ŠA₃ KALAM@g MA KID NE NI DIM₂ GAN NE AK 
 A NA AB TUK |HI×AŠ₂| RI TUM |IGI.UR| 
 A BA NAM TI AN NA BA E |UD.DU| 
 UD ME DA UD |U.GUD| NI A EŠ₂ 
 LU₂ AN EN KID LAL...
 |ŠU.GAR.TUR.LAL| BI GA₂ E DIM₂ NAM LUGAL SI DI |A.AN| 
 SAL |KA×ŠU| EZEN NAM KU₃ ZU MU 
 A₂ NAM UR SAG GA₂ KI GIR₃ DU NA MU 
 LUGAL BI IR E₂ GAL HI GA NA GAN NA AN UŠ 
 GAR IN NA HI GA ŠA₃ EŠ₂ GAN NA BU 
 SAL GA₂ |A₂.KAL| BI...
 EZEN GA₂ A LA BI GAN EN DU DU MU 
 |GIŠ.TUG₂.PI| GAL GAL MU |HI×AŠ₂| DA HU MU NA AK 
 KAL GA GAR IN DA SUM GI DA DIM₂ 
 KI A₂ NA LA BA NI IB IG LA |A.AN| 
 GAR NAM MU |LAGAB×(GUD&GUD)| ŠU HA BA AN PA PA GI ME UR HU MU I I 
 MU HI GA MU GAN EN |IGI.RU| |IGI.RU| NE 
 |ŠU.GAR.TUR.LAL| BI ŠA₃ GA NI GAR |NE.RU| MU E IGI TUM |NIM×GAN₂@t| 
 GAR NA ME GA₂ SAG BA AN PA 
 LU₂ A₂ ZI GA BI IR AN |ŠEŠ.KI| DI GAN EN E 
 AN UD SAG NE E ŠU GAN EN DA AB RI E 
 LUGAL BI KI GIR₃ DU NA GAN DU KA MA NI AL ZE₂ IR 
 KALAM@g GA TI UD TI LA NI A 
 GAR |A₂.KAL| NA GAN EN AK LI DU ME DA |NIM×GAN₂@t| 
 LUGAL ME EN IN GA ZU A TA GAR ME GAR KA NI |UMUM×KASKAL| 
 |GIŠ.TUG₂.PI| |GIŠ.TUG₂.PI| GA |SI.A| GA MU EŠ₂ 
 UM MI A DIM₂ MU |IGI.EŠ₂| RA MU EŠ₂ 
 GAR UMUM A LI DU MU GAN EN |IGI.RU| NE |3×AN| AN GAN |IGI.DIB| TU 
 SIG EŠ₂ |ŠEŠ.AB| KI MA KI EL LA NE SAR 
 E₂ <unk> AN <unk> |3×AN| LI DU GA₂ KA 
 NIM EŠ₂ |EN.KID| KI A KI GAL LA NE DU 
 |KA×ŠU| E₂ KUR RA KI GAN UŠ SA MU UŠ 
 DUB SAR GAN DU ŠU NI GAN IB KU BI 
 LUL GAN DU KA HU MU KALAM@g NI RI |UMUM×KASKAL| 
 E₂ DUB BA A DA URU |HI×AŠ₂| NU PAP RU DAM 
 KI UMUM DA URU |HI×AŠ₂| NU |URU×IGI| GI DAM 
 |GIŠ.TUG₂.PI| KU BA MU NI NE EŠ₂ NE E |HI×AŠ₂| RA |A.AN| 
 GAR KA GI DIB BA KI ŠAR₂ RA 
 GIR₃ DU NA KA LI DU GA₂ |HI×BAD| A NA MU IGI IG LA 
 AN AN EN KID AN UD AN MUŠ₃ LUL BA RA NA GAN GI EN 
 |IGI.DIB| NAM |NE.RU| E LU₂ NA AN GA |A.AN| ME 
 UD NE E MU SAR RA MU A 
 URU NU MU KALAM@g GUL LA |EZEN×BAD| NU MU KALAM@g SUM GA MU 
 KUR GI SIG DIM₂ NU MU KALAM@g DUB₂ BA MU 
 UB ZAG LI NE TIL TIL LA MU 
 A NA DIM₂ NAM LUL E LI DU A MU IGI GA₂ GA₂ A 
 GAR UMUM A SAG KAL MU DA URU |HI×BAD| 
 GAR LUL GAR GI NA NU ME A SAR RI BI A NA DIM₂ NAM 
 LUGAL ME EN A₂ GA₂ AN KAL BI KAL GA NA EZEN BI IM 
 KI GIR₃ DU NA MU LUL E MU IGI IN GAR 
 LI DU MU GAR NU HA LAM E NE 
 KA MU GAR KA TA NU RU BU NE 
 GA₂ E LUGAL KALAM@g MA HI GA ME EN 
 KUL BA I I TA ZAG KALAM@g LU A EŠ₂ 
 LUGAL GAR GA₂ GAR NE IN SUM GA |A.AN| 
 DUN₃@g@g NI AN NI BA RA BA TA AN IL₂ 
 PA NI BARA₂ NAM LUGAL LA TA BA RA BA TA |LAGAR@g.DU| NE 
 KAL GA NAM KU₃ ZU |GIŠ.TUG₂.PI| SUM MA ME EN 
 GAR GAL GAL GA₂ ZAG BI TIL LA 
 PIRIG IGI URUDA |IGI.KAK| RA GA KASKAL SAR DIM₂ |PA.IB| |PA.IB| E 
 PIRIG ŠU ZI GA IGI GIŠ GA ZUM AK GI DIM₂ AK AK DAM 
 ZI BI UR EŠ₂ DIM₂ URUDA ŠEN UŠ <unk> <unk> GA 
 GUL |A₂.KAL| GAL GAL GUD A₂ NU GI₄ A 
 GUD KUR BI EŠ₂ <unk> BA EDIN NA MI NI |GUM×ŠE| ZA 
 KUR BA ŠU A BAL E DA BI 
 |HI×AŠ₂| SAG GAR ŠA₃ GI NU BU I DIM₂ 
 ŠA₃ GI ŠU NU TE GA₂ E DIM₂ TUM AK 
 KA TUM TA <unk> I GI₄ IN ZU LUL NA NAM 
 KI NAM DUB BA KA DUGUD DUGUD DA BI 
 NAM KU₃ ZU MU NAM KAL GA MU 
 A₂ IG TAK₄ A KI DI EŠ₂ DI GA₂ 
 MU KALAM@g ZU A NA...
 GAR GI NA MU GAR LUL LA DIM₂ 
 ŠU UR A MU KALAM@g RU GU₂ KA TAR RA MU KALAM@g SI IL LI 
 UR SAG KAL GA NI KAL GA KAL BA ME EN 
 AN DUN GI |GIŠ.MI| A NI KUR RA LAL A ME EN 
 LUGAL GIŠ KU A <unk> UB KI BAL NA GA₂ E ME EN 
 MU DA URU MU A₂ GAL NE SUD UD 
 NI NE EŠ₂ AN UD UD NE A A 
 KUR TUR KI EN GI RA NU ZU BA 
 SA DUR₂ KASKAL BI EŠ₂ ŠU LA BA IG LA BA 
 ZAG BA KA KA MA LU₂ NU DU DU BA 
 ŠEŠ TUR TUR LAL LU₂ KA MA BI NE 
 TUR SAG KA |IGI.DIB| TU EZEN KAD₄ KA KAD₄ BI IM 
 EZEN GA₂ |3×AN| AN DIM₂ KA IM |UMUM×KASKAL| E NE 
 KA MU TA...DIM₂ KI IM TAG TAG GI NE 
...BURU₅ HU <unk> A DIM₂ 
...LA BA AN KA 
...ZAG TIL LA ME EN 
...BA |NUN&NUN| IG ME EN 
...MU DA AN ZU 
...<unk>...SUD UD DA 
...GA₂ E ME EN 
...TAG TAG DA BI 
 E₂ BI A LU₂ SI DI BI |I.LU| DIB BI ME EN 
 LU₂ MU |IGI.RU| DA AN |ŠEŠ.KI| ME EN 
 SAG UŠ E₂ AN EN KID KA |GA₂×AN| A TU AN NA ME EN 
 AN DUN GI ME EN E₂ MU E₂ |HI×AŠ₂| SAG E₂ GAL E₂ GAL BI IM 
 KI KU NAM LUGAL GA₂ ZAG SAL GAL GAL LA |HI×BAD| 
 |HI×AŠ₂| SAG ZA KUR NA DIM₂ ŠA BA AN GALAM EN 
 AN MUŠ₃ |SAL.TUG₂| AN RI E NE KID 
 A₂ GA₂ AN KAL BI IM KAL GA GA₂ EZEN BI IM 
 LUGAL LUGAL E NE IR |SI.A| GA ME EN 
 GAR KI ŠAR₂ RA KID ŠU MI NI IN |U.GUD| 
 ZAG SAL MU HI GA |A.AN| 
 AN |ŠE.NAGA| ZAG SAL

Provide the transliteration.

<SURFACE>
lugal-e mu-ni niŋ₂-ul-še₃
ud su₃-ra₂-ka pa e₃ ak-de₃
{d}šul-gi lugal urim₅{ki}ma-ke₄
a₂-na za₃-mi₂-bi-im kalag-ga-na šir₃-bi-im
gal-an-zu niŋ₂ saŋ-bi-še₃ e₃-a-na mu da-ri₂-bi-im
šag₄-bal-bal-a eŋer ud-da-ka šu-a bal-e-de₃
kalag-ga dumu {d}nin-sumun₂-ka-ra
ŋeštug₂ egir-ra-bi igi-še₃ mu-un-na-de₆
a₂-ni šir₃-ra silim-eš₂ mu-un-e
dim₂-ma niŋ₂ sag₉-ga šag₄-ta <unk> a-ni ni₂-bi i₃-buluŋ₅-e
lugal a lugal-e ru-a nin-e tud-da-me-en
{d}šul-gi-me-en dumu-gir₁₅ šag₄ zid-ta nam dug₃ tar-ra-me-en
tur-ra-ŋu₁₀-ne e₂-dub-ba-a-a-am₃
dub ki-en-gi ki-uri-ka nam-dub-sar-ra mi-ni-zu
nam-dumu-gir₁₅ ŋe₂₆-e-gin₇-nam im nu-mu-un-sar
nam-dub-sar-ra ki nam-kug-zu-ba lu₂ im-mi-re₆-re₆
zi-zi-i ŋa₂-ŋa₂ šudum niŋ₂-šid-de₃ zag im-mi-til-til
{d}nanibgal sig₇-ga {d}nisaba₂-ke₄
ŋeštug₂ ŋizzal₂-la šu daŋal ma-ni-in-dug₄
dub-sar ŋal₂ taka₄-a niŋ₂-e nu-dib-be₂-me-en
sa nemurₓ-gin₇ zig₃-ga-ŋu₁₀-ne
{anše}niskum-gin₇ kaš₄ kalag-ga di-ŋa₂
šag₄ an-na-ke₄ hul₂-la ma-ab-de₆
a-la-ŋa₂ {d}en-lil₂-le gu₃ zid ma-ni-in-de₂
nam-si-sa₂-ŋu₁₀-uš ŋidru ma-an-šum₂-mu-uš
gu₂ kur-kur-ra-ka ŋiri₃ ba-da-gub
{ŋiš}tukul-ŋa₂ mu-bi sig-še₃ mu-un-ŋal₂
aga₃-kar₂ sig₁₀-ga-ŋu₁₀ igi-nim-še₃ mu-un-ŋal₂
me₃ šen-šen-na um-ta-ab-e₃-en
ki ib₂-dug₄-ga {d}en-lil₂-la₂-še₃
ama erin₂-na-ŋu₁₀-u₈ igi-še₃ ba-du-un
igi-bar-ra-ŋu₁₀-u₈ a-šag₄ ba-ab-zalag-ge-en
ŋe₂₆-e-me-en {ŋiš}tukul-la a-la mu-un-ŋa₂-ŋa₂-an
{urud}šukur {urud}ma-sa-tum a-ba-da-ab-ŋal₂-le-en-na
{kuš}da-lu-uš₂-a a₂-sag₃-ge-bi mu-zu
im-dug im-lag hul sag₃-ga-ŋu₁₀
mir im ne₃-ŋal₂-la-gin₇ dal-le-da-bi
šag₄ dab-ba-ŋu₁₀-u₈ la-ba-ab-dib-be₂-en
ni₂ zi ir kur-re ba-ab-šum₂-mu-un
šeš gu₅-li-ŋu₁₀ šul {d}utu-am₃
ki zi-šag₄-ŋal₂-la-ka igi mu-na-ni-du₈
{d}šul-gi-me-en dalla e₃-bi-a inim mu-un-da-bal-e-en
diŋir igi sag₉ me₃-ŋa₂-a-kam
šul {d}utu kur-ra ki aŋ₂ {d}lamma {ŋiš}tukul-ŋa₂-kam
inim-ma-ni-še₃ ga-mu-un-kalag-ge <unk> ga-mu-un-ne₃-e
me₃ ŋiš ŋiš-e la₂-a-ba {d}utu ŋa₂-a-ar ma-an-e₃
{ŋiš}tukul igi-nim-ma dug₃-ŋa₂ bi₂-tar
sig-še₃ elam{ki}ma gu₃-ba ŋiš ma-ab-us₂
ki-bal {ŋiš}tukul-ŋa₂ a-na ba-zig₃-zig₃-ga
nam-lu₂-ulu₃-bi še sahar-ra-gin₇
ki-en-gi ki-uri ha-ba-ni-du₈
niŋ₂ ak-a-ŋa₂ ni₂-bi ga-buluŋ₅
kalag-ga-ŋa₂ mu-bi a₂ bi₂-su₃-ud
ŋeštug₂-ŋu₁₀ niŋ₂ galam-ma sug₄-ga-am₃
a-na-ŋu₁₀ niŋ₂ ka-ge dib-ba nu
nam-nun-da du-du-a-ŋu₁₀-ne
{u₂}numun₂ ŋiš hul {u₂}numun₂ ŋiš hul zukum-ma-ŋu₁₀-ne
til-lu-ug til-lu-ug-da niŋ₂-zi-ŋal₂ edin-na dab₅-dab₅-be₂-da-ŋu₁₀-ne
ur-mah ug ušumgal eden-na-ke₄
me-da im-ti-ba me-a ŋen-na-ba
gu₃ nam-ur-saŋ-ŋa₂-bi-ir edin-na ŋa₂-la ha-ba-ni-dag-dag
sa-du₃-a-ta ba-ra-ab-ši-ŋen-ne-en
še-er-tab-ta en-nu-uŋ₃ ba-ra-bi₂-ak
a₂ ŋiš-la₂-a ba-ab-ak {ŋiš}tukul ba-ra-bi₂-šub{ub}
ud zu₂ sis-a-bi {urud}šukur zi-ba he₂-bi₂-ŋar
za-pa-aŋ₂-bi-še₃ gaba-ŋu₁₀ ba-ra-bi₂-zig₃
ŋe₂₆-e tuš-ŋu₁₀-še₃ ba-ra-ba-ta-ŋen-ne-en
ur-saŋ ur-saŋ-e gaz-a-gin₇
edin-na niŋ₂ ul₄-la-aš hu-mu-ni-ak
gu₃ šubtum₅-ma ki ŋiri₃ kud-da-ba edin-ba hu-mu-sig₉-si-ig
tur₃ amaš ki saŋ bi₂-in-bur₂-bur₂-ra
sipad ildum₂-ma-bi-ir su-bi hu-mu-dug₃
ud me-da ud ul-le₂-a-še₃
ga-nam 1(aš)-bi ba-an-da-sig₁₀-ga lu₂ nam-mu-un-ši-ib-be₂
ur-mah {ŋiš}tukul-la bi₂-til-la-ŋu₁₀
a-ra₂-bi zag-bi-še₃ šid-bi ba-ra-zu
niŋ₂ ak-a-ŋa₂ ni₂-bi ga-buluŋ₅
kalag-ga-ŋa₂ mu-bi a₂ bi₂-su₃-ud
ŋeštug₂-ŋu₁₀ niŋ₂ galam-ma sug₄-ga-am₃
a-na-ŋu₁₀ niŋ₂ ka-ge dib-ba nu
{d}šul-gi diŋir nam-ŋuruš-a saŋ-kal erin₂-na-me-en
tir-ra sa i-ni-sa₂ ti galam-ma i-ni-gid₂
niŋ₂ šu <unk> a₂-ta ri-a-ŋa₂ {ŋiš}gag-pan he₂-ni-ib-ri-en
am gal gud an-na sumun₂ alim gu₃ ib₂-de₂-de₂-e
kur-ur₂-ra saŋ bal-e-da-bi
a₂ ne₃-ŋal₂-la-ŋa₂ ti zu₂ mu-ni-in-ri
u₃ ur₅-re niŋ₂ la-ga me-dim₂
zi-bi edin-na šub-šub-bu-da-bi
an-za-gar₃ libir-ra-gin₇ hu-mu-šub{ub}
saŋ-bi {ŋiš}naŋa₃ hul-gin₇ ki he₂-bi₂-tag
anše edin-na-še₃ {ŋiš}es₂-ad la-ba-nu₂-en pu₂ la-ba-ba-al-e
{ŋiš}gag-u₂-tag-ga la-ba-ši-gid₂-en
gaba-ri-ŋu₁₀-gin₇ dub₃ bi₂-bur₂
gaz tur-ba dur₃ sal-la gaz-gin₇-nam la-ba-ši-ni₁₀-ni₁₀-de₃
šeg₉-bar ne₃-ŋal₂-la edin-na kaš₄ di-da-bi
ur₅-bi {ŋiš}gag-ta ba-ta-la₂
a₂ 1(aš) zig₃-ga-ŋu₁₀ ki-a ba-ab-ha-za
{ŋiš}gag-pan-ta zu₂ keše₂-ŋa₂ na-me
im-ri-a 1(diš)-am₃ lu₂ na-ma-ta-ed₂-e
nitah igi si sa₂-a-me-en
<unk> ru-um ki-iz-ru-um-ma <unk> a-ŋu₁₀-ne
{ŋiš}ilar sag₃-ge-bi gal-zu-me-en
ŋiš-nu₁₁ an-ta šu bar-ra-gin₇ kaš₄ dug₄-bi
niŋ₂ bi₂-ra-a-ŋu₁₀ ki-bi nu-zi-zi-i
niŋ₂-gu₂-un-na-še₃ da ba-ri-e
{ŋiš}ellag niŋ₂ an-na dirig-ga-am₃ tug₂-gin₇ im-ra-ra-an
niŋ₂-ur₂-limmu₂ nim-gin₇ ŋir₂-re-da a₂-sag₃ bi₂-ib-šub{ub}be₂-en
{d}šul-gi-me-en dub₃ šu bar-ra-gin₇ maš am₃-mi-ib₂-dab₅-be₂-en
a₂-ŋu₁₀ niŋ₂ na-me la-ba-dab₅-be₂ ma-ga-tum ma-šum₂
ki-ŋiri₃-ŋen-ŋu₁₀ niŋ₂ mu-un-ŋar-ŋar
edin-ta du-ŋu₁₀-ne niŋ₂ mu-un-ši-la₂-la₂
ama ugu-ŋu₁₀ {d}nin-sumun₂-ka-ra
dumu niŋ₂ 5(diš) niŋ₂ 1(u)-ni ŋe₂₆-e-me-en
niŋ₂ ak-ŋa₂ ni₂-bi ga-buluŋ₅
kalag-ga-ŋa₂ mu-bi a₂ bi₂-su₃-ud
ŋeštug₂-ŋu₁₀ niŋ₂ galam-ma sug₄-ga-am₃
a-na-ŋu₁₀ niŋ₂ ka-ge dib-ba nu
lugal-me-en ur-saŋ šu du₇-a kalam-ma kur₂-ra-am₃
{d}šul-gi nir-ŋal₂ usu gal-gal-la-me-en
kalag-ga-me-en niŋ₂ saŋ nu-gen₆-me-en niŋ₂-hul nu-zu-me-en
id₂-da {ŋiš}ma₂-gur₈-ŋu₁₀ gu₂ nu-mu-da-ŋa₂-ŋa₂
anše erin₂-na-ŋu₁₀ zi-bi nu-mu-e-da-šub-be₂
šeš gu₅-li-ŋu₁₀ šul {d}utu-gin₇
zag-še₃ piriŋ-gin₇ sug₂-sug₂-ge-ŋa₂
anše sahar la₂ ug-gin₇ šeg₁₁ gi₄-a-ŋa₂ kuš₇ sag₉-ga-bi-me-en
dur₃{ur₃}gin₇ kaš₄-a ne₃-ŋu₁₀ nu-silig-ge
kaš₄-ta e₃-a-me-en dub₃ nu-kuš₂-u₃-me-en
nam-te nu-ŋal₂-me-en isiš-a gud-gu₄-ud-me-en
inim-ŋu₁₀ niŋ₂ ka-ta nu-šub-bu-dam
mi₂-ŋu₁₀ di niŋ₂-gen₆-na-ka ka-ga₁₄ mu-ši-ŋal₂
maš₂-šu-gid₂-gid₂ dadag-ga-me-en
ŋiri₃-ŋen-na inim uzu-ga-ka {d}nin-tur₅-bi ŋe₂₆-e-me-en
šu-luh-ha nam-išib šu du₇-de₃
en-ra za₃-mi₂ di-de₃ ŋi₆-par₄-še₃ huŋ-e
lu₂-mah nin-diŋir šag₄ kug-ge pad₃-da
sig-še₃ saŋ ŋa₂-ŋa₂ nim-še₃ aga₃-kar₂ sig₁₀-ge
e₂ šu-nir-ra-ke₄ ŋal₂...
ŋiš-gid₂-da a me₃...
ki-bal-a-še₃ sa₂ galam-ma...
inim diŋir-re-e-ne niŋ₂ kal-kal-la-am₃
sila₄ babbar udu kiŋ₂-gi₄-a-ka inim-ŋar u₃-bi₂-ŋar-ŋar
ki mu pad₃-da-ba a eša ba-ni-de₂
inim sizkur₂-ra-ka udu sa am₃-mi-ni-ib₂-gi₄-gi₄-in
maš₂-šu-gid₂-gid₂-ŋu₁₀ na-ŋa₂-ah-gin₇ u₆ mu-e
udu sa gi₄-a šu-ŋa₂ ma-an-dab
sag₉-ga hul-da la-ba-an-da-ha-ze₂-en
šag₄ zalag ni₂-ŋa₂-me-en igi-ŋu₁₀-ta i₃-du-un
lugal-me-en šag₄ udu 1(diš)-a-kam
a₂ aŋ₂-ŋa₂ niŋ₂ ki-šar₂-ra-ka igi mu-na-ni-du₈
niŋ₂ ak-ŋa₂ ni₂-bi ga-buluŋ₅
kalag-ga-ŋa₂ mu-bi a₂ bi₂-su₃-ud
ŋeštug₂-ŋu₁₀ niŋ₂ galam-ma sug₄-ga-am₃
a-na-ŋu₁₀ niŋ₂ ka-ge dib-ba nu
{d}šul-gi lugal urim₅{ki}ma-me-en
u₃ nam-nar-ra gu₂-ŋu₁₀ ha-na-šum₂
niŋ₂ na-me-bi la-ba-da-an-gib-en
tigi a-da-ab nam-nar šu du₇-a burudₓ(U) daŋal-bi mu-zu
ŋiš šu-kar₂-ke₄ šag₄ bi₂-ib-dab₅
si ak-de₃ a₂ nu-mu-e-ši-ib-gaz-e-en
zi-zi-i šu₂-šu₂-ba ŋiš mu-e-hur-hur
{ŋiš}gu₂-uš za-mi₂-a kam-ma sag₉-ga mi-ni-zu
{ŋiš}sa-eš₅ u₃ šag₄ nam-nar-ra-ka šag₄ du-bu-la mi-ni-zu
{ŋiš}mi-ri₂-tum niŋ₂ e₂ sig₉-ga-ke₄ šu mu-un-gid₂-gid₂-de₃
{ŋiš}al-ŋar {ŋiš}sa-bi₂-tum in-dim₂ lugal-la aga šu-si mu-ni-zu
{ŋiš}ur-za-ba-bi₂-tum {ŋiš}har-har {ŋiš}za-na-ru
{ŋiš}ur-gu-la {ŋiš}dim₃-lu₂-ma₂-gur₈-ra ne-gin₇ gu₃ mi-ni-e₃
dumu nar-ra šu tam-tam-ma-gin₇
ŋiš-gu₃-di ŋiš la-ba-ra-ab-tuku-a ki-ŋu₁₀-uš lu₂...
u₃-ne-en šag₄-bi ba-zu-zu
niŋ₂ ud-bi-še₃ šu-ŋa₂ ŋal₂-la-gin₇...
ad pad₃-de₃ gid₂-i tu-lu gen₆-na šu-ŋa₂ la-ba-ra-e₃
gi-di gi sipad-gin₇ nu-um-me
šumun-ša₄ mur ša₄-e i-si-iš ŋa₂-ŋa₂
šag₄ gen₆ saŋ us₂-bi-gin₇ i₃-zu
hul₂-hul₂-le-me-en dug₃-dug₃-ge-me-en
giri₁₇-zal nam-nun-na ud zal-zal-le-me-en
lu₂-u₁₈-lu ni₂-te-a-ni-še₃ ŋeštug₂ he₂-ŋa₂-ŋa₂
niŋ₂-bi niŋ₂ igi niŋin₂-na-ka
zag nam-til₃-la saŋ im-gi₄-a
ze₂ kur nam-gu₂-ka₃-ka lu₂ la-ba-an-da₁₃-da₁₃-e
kalag-ga ne₃-ni-ta nir-ŋal₂-la-me-en
mu mah-a-ni-ta nir-ŋal₂-e
niŋ₂ he₂-em-gu-ul-gu-ul-e a-na-aš ba-ni-ib-la₂-e
ama ugu-ŋu₁₀ {d}nin-sumun₂-na-ra ama na-an-da-u₃-tud
hul₂-hul₂-le-ŋa₂ dug₃-dug₃-ge-ŋa₂
a-sila₃-ŋar-ra-ŋu₁₀ mi₂-eš₂ ma-ni-in-dug₄
niŋ₂-lul-la ka-ga₁₄ nu-un-ŋal₂
munus-e tur-ra šu nu-bar-re
e₂-gal-ŋa₂ niŋ₂-hul₂-hul₂-la ud mi-ni-ib₂-zal-zal-e
{d}šul-gi-me-en til₃-la ud su₃-ra₂-ka niŋ₂ mi-ni-ib-gu-ul-gu-ul-lu-ŋa₂
lugal-me-en ud nam-ŋu₁₀ ba-tar-ra-ta
til₃-la ur₅ sag₉-ge niŋ₂ gu-ul-gu-ul-lu-ŋa₂
igi {d}utu dumu {d}nin-gal-la-ka-še₃ ba-ra-ma-ni-la₂
lugal-me-en ud til₃-la su₃-ra₂-še₃
mu-ŋu₁₀ ud ul-le₂-a-aš šir₃-re he₂-em-dug₃-ge
šir₃ zu-ŋu₁₀-gin₇ inim zu-ŋu₁₀-gin₇
niŋ₂ saŋ gi₄-a mul-an-bi-me-en
ni₂ saŋ-ki e₂-gal gen₆-ne₂-dam
saŋ-gag gi-nindan iri{ki} du₃-du₃-u₃-dam
ni₂ saŋ-ki-ŋu₁₀ a-ba-da-ab-ŋal₂-la-am₃
kur-kur {ŋiš}kab-gin₇ a-ba-da-ab-ŋal₂-en-na
ni₂ me-lem₄ {ŋiš}kar₂ sig₁₀-sig₁₀ šu-ŋa₂
{ŋiš}rab₃-gin₇ kalam-ma a-ba-da-ŋal₂-le-na
nam-tag-ga sag₃-ge du₈-u₃-bi mu-zu
inim-ma gal-gal-la silim-zu...
a e₃-a-gin₇ gu₃ gal ud gal ud a...
hi-il-zum{ki} dab₅-be₂ elam...
a₂-ŋal₂ inim-ma-bi-ir gaba-ri-ni mu-zu
dumu ki-en-gi{ki}ra numun-ba ŋe₂₆-e-me-en
ur-saŋ ki-en-gi{ki}ra ur-saŋ ŋe₂₆-e-me-en
3(diš)-kam-ma-aš...kur ku₁₀-ku₁₀-ga-ke₄
ŋe₂₆-e-me-en...
4(diš)-kam-ma-aš...lu₂ kur-ra <unk>...
eme bal-e mu-un-da-an-gub-be₂
ŋe₂₆-e eme-ni-ta inim-inim kilib-ba-ni si mu-un-na-ab-sa₂-e
5(diš)-kam-ma-aš su-bir₄{ki}a <unk> gu₃ ra
eme-na dumu iri-na nu-me-en-na inim ba-an-di-ni-ib-kar-re
di ki-en-gi{ki}ke₄ si sa₂-da-ŋu₁₀-ne
5(diš)-bi eme-bi ba-ni-ib-gi₄-gi₄-in
e₂-gal-ŋa₂ kaš₄ inim bal-e eme-e li-bi₂-du₃-e
di-til-la-ŋa₂ šag₄ uš im-gu₇
gal-zu nam-lugal an-ta-ŋal₂-bi-me-en
unken ŋar-ra-ŋu₁₀ uŋ₃ saŋ sig₁₀-ga-gin₇
niŋir gal si gu₃ <unk> gu₃-bi-a ni₂ šag₄-ga šub-bu-de₃
ad gi₄-gi₄-da inim šar₂-šar₂-dam
pu-uh₂-ru-um{ki} nam tar-tar-re-de₃
šagina-ŋu₁₀-ne-er ad gi₄-gi₄ mu-un-zu inim šar₂-šar₂ mu-zu
inim id₂-gin₇ unu₂-ba suh-ra-ba
šer₇-da saŋ i₃-tum₂-tum₂-ŋa₂ ma-da gal-gal-ŋa₂ suhuš ma-ab-ge-en-ge-en
inim-ta {ŋiš}tukul-gin₇ iri lah₅-me-en
nam-kug-zu-ŋu₁₀ gam-gam-da-bi-gin₇
nam-kalag-ga saŋ-izi...
ama tuku nu-me-en šag₄...mu-zu
inim-ŋu₁₀ saŋ i₃ li inim-ma-kam
šag₄ izi-gin₇ bar₇-a sed₄-bi mu-zu
ka ŋiš-gi-gin₇ izi-ba šum₂-ma te-en-te-en-bi mu-zu
inim-ŋu₁₀ lu₂-inim-ma dirig-ga ki mu-un-ši-ib-la₂-e
niŋ₂ kal-kal-la ŋe₂₆-e lu₂-bi-me-en
sun₅-na dugud-bi saŋ-bi ma-kal
niŋ₂ na-me-ŋa₂ la-ba-da-kar₂-kar₂-re-de₃
inim an-na inim {d}en-lil₂-la₂-ta
zi kalam-ma zi kur-kur-ra-ka giri₁₇ šu ša-ba-ŋal₂
ŋa₂-la nu-dag-ge muš₃ nu-tum₂-mu-bi-me-en
diŋir-re-e-ne gub-bu in-ga-zu
{d}a-nun-na-ke₄-ne šag₄ sed₄-de₃ mu-zu
{d}šul-gi nam-nun-na gu₂ gal peš₁₁-a-me-en
niŋ₂ gal-gal-la a-ba-da-ŋal₂-le-en-na
šag₄-ŋa₂ hul₂-la a-ba-da-ŋal₂-la
niŋ₂ ŋa₂-la dag-dag-ge bar-še₃ nu-šub-be₂-me-en
ur₅-gin₇ gid₂-gid₂ saŋ ŋal₂-a-me-en
a₂ ki-lul-la...
a-gar₃ gal-gal-e gu₂...
gan₂-ne₂ gana₂ zid-de₃ ŋiš...
du₆ saŋ eg₂ pa₅-re a₂...
i₃ gal-gal-me-en siki...
gu nam-ŋu₁₀ mah še...mah
enmen₂ šag₄-ŋar diŋir-re-e-ne-ka šag₄ zarah ma-ab-gu-ul-gu-ul
{d}šul-gi-me-en zi ki-en-gi-ra-me-en
lugal bad-ba₉-ra₂ gaba-ri nu-tuku-me-en
in-ga-ab-be₂-en niŋ₂-ŋu₁₀ niŋ₂ gal-am₃
lugal-me-en a-na-ŋu₁₀ šu ba-ab-teŋ₃-ŋe₂₆-e
ŋeštug₂ a₂ dirig nam-si-sa₂-ŋu₁₀-uš
inim gen₆-na niŋ₂ nu-ha-lam-e-ŋu₁₀-uš
{d}ištaran-gin₇ di ku₅-ru gal-zu-ŋu₁₀-uš
{d}en-lil₂-le a₂ uŋ₃ lu-a-na mu-da-an-aŋ₂-ŋa₂-ta
uri he₂-em dumu ki-en-gi-ra he₂-em
ki gu-ti-um{ki} lu₂ i{d}utu he₂-em
lugal ud ul-le-a 1(diš)-ra
šag₄-ŋu₁₀ niŋ₂-a₂-zig₃ ba-ra-mu-un-na-ta-ab-de₆
nam-lu₂-ulu₃ us₂-a an-ta sig₁₀-ga-ta
ŋeštug₂ dab₅-ba-ba na-ŋa₂-ah-bi nu-me-en-na
en₃-du ud-bi-ta libir-ra ul-le₂-a
tigi za-am-za-am šu ši-tum₂-mu-de₃
ud na-me lul-še₃ ba-ra-bi₂-pad₃ ka-ge ba-ra-bi₂-gi₄
niŋ₂ libir-ra-bi en he₂-bi-tar-tar šub-bu-de₃ ba-ra-bi₂-šum₂
tigi za-am-za-am ki di-bi niŋ₂...ŋeštug₂-ga he₂-ni-us₂
šir₃-gid₂-da-bi e₂ dug₃-ga-ŋa₂ pa e₃ ha-ba-ni-ak
niŋ₂ šu-ta...
šu nam-nar-ra-ke₄ he₂-bi₂-la₂-la₂
šag₄ kalam-ma-ke₄ izi zal-gin₇ he₂-bi₂-ak
a-na ab-tuku ur₅-re ib₂-hul
a-ba nam-til₃ an-na ba-e-e₃
ud me-da ud ul-le₂-a-še₃
lu₂ {d}en-lil₂-la₂...
tukum-bi ŋe₂₆-e-gin₇-nam lugal si sa₂-am₃
mi₂ šudu₃ šir₃ nam-kug-zu-ŋu₁₀
a₂ nam-ur-saŋ-ŋa₂ ki-ŋiri₃-ŋen-na-ŋu₁₀
lugal-bi-ir e₂-gal dug₃-ga-na he₂-na-an-us₂
niŋ₂ in-na-dug₃-ga šag₄-še₃ he₂-na-gid₂
mi₂-ŋa₂ usu-bi...
šir₃-ŋa₂ a-la-bi he₂-en-tum₂-tum₂-mu
ŋeštug₂ gal-gal-ŋu₁₀ ur₅-da hu-mu-na-ak
kalag-ga niŋ₂ in-da-sig₁₀-ge-da-gin₇
ki a₂-na la-ba-ni-ib-ŋal₂-la-am₃
niŋ₂-nam-ŋu₁₀-u₈ šu ha-ba-an-sag₃-sag₃-ge me-teš₂ hu-mu-i-i
mu dug₃-ga-ŋu₁₀ he₂-en-pad₃-pad₃-de₃
tukum-bi šag₄-ga-ni niŋ₂-erim₂ mu-e-ši-ib₂-tum₃
niŋ₂ na-me-ŋa₂ saŋ ba-an-sag₃
lu₂ a₂ zig₃-ga-bi-ir {d}nanna di he₂-en-e
{d}utu saŋ-izi-e šu he₂-en-da-ab-ri-e
lugal-bi ki-ŋiri₃-ŋen-na he₂-du inim-ma-ni al-ze₂-er
un-ga-til₃ ud til₃-la-ni-a
niŋ₂ usu-na he₂-en-ak en₃-du me-da tum₃
lugal-me-en in-ga-zu-a-ta niŋ₂-me-ŋar gu₃ i₃-de₂
ŋeštug₂-ŋeštug₂-ga dirig-ga-ŋu₁₀-še₃
um-mi-a-gin₇ mu libir-ra-ŋu₁₀-še₃
niŋ₂-umun₂-a en₃-du-ŋu₁₀ he₂-en-pad₃-de₃ mul-an he₂-u₃-tud
sig-še₃ urim₅{ki}ma ki sikil-la bi₂-mu₂
e₂ <unk>{d}<unk> mul en₃-du-ŋa₂-ka
nim-še₃ nibru{ki}a ki-gal-la bi₂-gub
šudu₃ e₂-kur-ra ki he₂-us₂-sa-ŋu₁₀-uš
dub-sar he₂-gub šu-ni he₂-eb-dab₅-be₂
nar he₂-gub gu₃ hu-mu-un-ne₂-re-de₂
e₂-dub-ba-a da-ri₂ hur nu-kur₂-ru-dam
ki-umun₂ da-ri₂ hur nu-silig-ge-dam
ŋeštug₂ dab₅-ba-ŋu₁₀ i₃-ne-eš₂ ne-e ur₅-ra-am₃
niŋ₂ ka-ge dib-ba ki-šar₂-ra
ŋiri₃-ŋen-na inim en₃-du-ŋa₂-kam a-na mu-ši-ŋal₂-la
an {d}en-lil₂ {d}utu {d}inana lul ba-ra-na he₂-ge-en
u₃ nam-erim₂-e lu₂ na-an-ga-am₃-me
ud ne-e mu-sar-ra-ŋu₁₀-a
iri nu-mu-un-gul-la bad₃ nu-mu-un-sig₁₀-ga-ŋu₁₀
kur gi-sig-gin₇ nu-mu-un-dub₂-ba-ŋu₁₀
ar₂ zag li-bi₂-til-til-la-ŋu₁₀
a-na-gin₇-nam nar-e en₃-du-a mu-ši-ŋa₂-ŋa₂-a
niŋ₂-umun₂-a saŋ-kal mu da-ri₂-kam
niŋ₂-lul niŋ₂-gen₆-na nu-me-a sar-re-bi a-na-gin₇-nam
lugal-me-en a₂-ŋa₂ {d}lamma-bi kalag-ga-na šir₃-bi-im
ki-ŋiri₃-ŋen-na-ŋu₁₀ nar-e mu-ši-in-ŋar
en₃-du-ŋu₁₀ niŋ₂ nu-ha-lam-e-de₃
inim-ŋu₁₀ niŋ₂ ka-ta nu-šub-bu-de₃
ŋe₂₆-e lugal kalam-ma dug₃-ga-me-en
numun ba-i-i-ta zag uŋ₃ lu-a-še₃
lugal niŋ₂-ŋa₂ niŋ₂ bi₂-in-sig₁₀-ga-am₃
aga-ni an-ne₂ ba-ra-ba-ta-an-il₂
ŋidru-ni barag nam-lugal-la-ta ba-ra-ba-ta-ed₃-de₃
kalag-ga nam-kug-zu ŋeštug₂ šum₂-ma-me-en
niŋ₂ gal-gal-ŋa₂ zag-bi til-la
piriŋ igi {urud}šukur-ra ga-raš{sar}gin₇ šab-šab-e
nemurₓ šu zig₃-ga igi {ŋiš}ga-rig₂-ak gi-gin₇ ša₅-ša₅-dam
zi-bi ur-gir₁₅-gin₇ {urud}dur₁₀-uš <unk> <unk> ga
sumun₂ usu gal-gal gud a₂ nu-gi₄-a
gud kur-bi-še₃ <unk> ba edin-na mi-ni-gaz-za
kur-ba šu-a bal-e-da-bi
hur-saŋ niŋ₂ šag₄-ge nu-gid₂-i-gin₇
šag₄-ge šu nu-teŋ₃-ŋe₂₆-e-gin₇ ib₂-ak
inim ib₂-ta <unk> i-gi₄-in-zu lul na-nam
ki nam-dub-ba inim dugud-dugud-da-bi
nam-kug-zu-ŋu₁₀ nam-kalag-ga-ŋu₁₀
a₂ ŋal₂ taka₄-a ki silim-eš₂ di-ŋa₂
mu-un-zu-a-na...
niŋ₂-gen₆-na-ŋu₁₀ niŋ₂-lul-la-gin₇
šu teš₂-a mu-un-ru-gu₂ ka tar-ra mu-un-si-il-le
ur-saŋ kalag-ga-ni kalag-ga rib-ba-me-en
{d}šul-gi ŋissu-a-ni kur-ra la₂-a-me-en
lugal {ŋiš}tukul a <unk> ub ki-bal-na ŋe₂₆-e-me-en
mu da-ri₂-ŋu₁₀ a₂ gal bi₂-su₃-ud
i₃-ne-eš₂ {d}utu ud ne-a-a
kur dumu ki-en-gi-ra nu-zu-ba
sa-dur₂ kaskal-bi-še₃ šu la-ba-ŋal₂-la-ba
zag-ba ka-inim-ma lu₂ nu-gub-gub-ba
šeš di₄-di₄-la₂ lu₂-inim-ma-be₂-ne
dumu-saŋ inim u₃-tud šir₃ kad₄ inim kad₄-bi-im
šir₃-ŋa₂ mul-an-gin₇ gu₃ im-de₂-e-ne
inim-ŋu₁₀-ta...gin₇ ki im-tag-tag-ge-ne
...buru₅{mušen} <unk> a-gin₇
...la-ba-an-dug₄
...zag til-la-me-en
...ba nir-ŋal₂-me-en
...mu-da-an-zu
...<unk>...su₃-ud-da
...ŋe₂₆-e-me-en
...tag-tag-da-bi
e₂-bi-a lu₂ si sa₂-bi kun₄ dib-be₂-me-en
lu₂ mu pad₃-da {d}nanna-me-en
saŋ us₂ e₂ {d}en-lil₂-ka ama-a-tud an-na-me-en
{d}šul-gi-me-en e₂-ŋu₁₀ e₂-hur-saŋ e₂-gal e₂-gal-bi-im
ki-tuš nam-lugal-ŋa₂ za₃-mi₂ gal-gal-la-kam
hur-saŋ za-gin₃-na-gin₇ ša-ba-an-galam-en
{d}inana nin diŋir-re-e-ne-ke₄
a₂-ŋa₂ {d}lamma-bi-im kalag-ga-ŋa₂ šir₃-bi-im
lugal-lugal-e-ne-er dirig-ga-me-en
niŋ₂ ki-šar₂-ra-ke₄ šu mi-ni-in-du₇
za₃-mi₂-ŋu₁₀ dug₃-ga-am₃
{d}nisaba za₃-mi₂